KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2026. március 18-i ülésére)

TÁRGY: 	KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA ÁLTALÁNOS ELJÁRÁS KERETÉBEN

Kiskőrös Város Önkormányzatának Képviselő-testülete a 133/2022. (XII.14.) és a 26/2024. (II.21.) számú önkormányzati határozataiban döntött a településrendezési eszközök több részterületet érintő, általános eljárás keretében történő módosításáról. 
· Öregszőlők területén Különleges mezőgazdasági üzemi terület visszasorolása általános borvidéki mezőgazdasági területbe. 
· Különleges beépítésre szánt borászati üzemi terület és általános borvidéki mezőgazdasági terület módosítása különleges mezőgazdasági üzemi területre, részben új beépítésre szánt területként.  
· Különleges beépítésre szánt temető terület átsorolása különleges beépítésre nem szánt temető és kegyeleti park területre és a határának módosítása. 
· Csereterület új beépítésre szánt területhez kapcsolódóan. Az Izsáki út melletti kereskedelmi szolgáltató gazdasági terület átsorolása vízgazdálkodási területre.  

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Vhr.) 66. § (7) bekezdése, valamint Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendeletének 3. számú melléklete alapján a véleményezési szakasz lezárásra került.   

A Vhr. 67. § (1) bekezdése alapján a záró szakasz kezdeményezése megtörtént. A Bács-Kiskun Vármegyei Kormányhivatal Állami Főépítésze a BK/AFI/139-26/2026. iktatószámú záró szakmai véleményben a tervezett módosításokkal egyetértett, így a településrendezési eszközök jóváhagyása jogszerűen megtehető.  

A Képviselő-testület a településterv elfogadásáról a záró szakmai vélemény ismeretében dönt. A záró szakmai vélemény jelen előterjesztés mellékletét képezi. 

Fentiek alapján javaslom, hogy a Képviselő-testület a határozat-tervezetben foglaltak szerint döntsön. 
[bookmark: _Hlk183370958]
Kiskőrös, 2026. március 10.
		Domonyi László Mihály sk.
		    polgármester 


HATÁROZAT-TERVEZET

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 67. § (9) bekezdése alapján a 95/2015. számú Képv. test. határozattal elfogadott településszerkezeti tervet az alábbiak szerint módosítja:  

1. A 95/2015. sz. Képv. test. határozattal jóváhagyott Településszerkezeti Terv az 1. mellékletben jelölt tervezési terület tartalmával módosul.
2. Az 1. pont szerinti településszerkezeti terv módosításához kapcsolódó településszerkezeti tervi leírást a 2. melléklet tartalmazza. 

Felelős: 	polgármester 
Határidő: 	azonnal, továbbításra 15 nap

